# Vejledning til indsendelse af eksterne data på USB-stik til et CIRRAU projekt ved Danmarks Statistik (DST)

**1:** Konverter datafiler til SAS format (.sas7bdat) hvis muligt. Dette reducerer betaling for datahåndtering ved DST da der betales timepris for konvertering. Alle mikrodata skal igennem SAS for at afidentificere datasættets identifier. For yderligere krav til eksterne data og fil-formater se: <https://www.dst.dk/da/TilSalg/Forskningsservice/Data/dataindsendelse>

**2:** Filnavn på datasæt skal være logisk ifht. indhold og i overensstemmelse med hvad der er godkendt i projektindstillingen. Se i DSTs DDV system under projektindstilling/dataindhold/øvrige data.

**3:** Formatér evt. USB-stik f.eks. for at muliggøre større filer. Kontakt CIRRAU datamanager hvis du har brug for hjælp.

**4:** Zip datafiler med 7 zip + kryptering med password. **Dette gøres også selvom data ikke indeholder mikrodata.** Kontakt CIRRAU datamanager hvis du har brug for hjælp.

**5:** På USB-stikket oprettes en mappe navngivet det modtagne DST-projektnummer (70XXXX). Gem den zippede fil i den oprettede undermappe.

**6:** På e-mail til CIRRAU datamanager sendes:

* Password
* Tekst fra følgebrev (se herunder)
* Vedhæft komplet variabelliste
* Vedhæft dokumentations/readme/metadata fil (angiv placering hvis den skal placeres på serveren. Typisk her: srvfsencrr**XX**-D:\Data\workdata\70**XXXX**\000\_README\_000\)
* Afvent OK fra CIRRAU Datamanager før punkt 7.

CIRRAU Datamanager videresender password og vedhæftede filer til DST og vil desuden fungere som kontaktperson til DST, indtil data er uploadet – **Kontakt derfor ikke selv DST – Alle spørgsmål kan rettes til CIRRAU datamanager.**

Udkast til tekst til følgebrev:

Kære DST

Hermed **X antal SAS** datafiler til projektnummer 70**XXXX**. Filerne bedes lægges i mappen her:

srvfsencrr**XX**-D:\Data\rawdata\70**XXXX**\Eksterne data\

1. Data **skal/skal ikke** populationsafgrænses.
2. Variablen **XXXXXXXX**, skal afidentificeres.
3. Filen indeholder **XX** observationer (rækker) og **XX** variable (søjler).
4. Data er godkendt i projektindstillingen under punktet **XXXXXXXX**.

Tak for hjælpen og med venlig hilsen

…

**7:** Send USB-stik + printet følgebrev med anbefalet post til nedenstående adresse. **OBS USB-stikket returneres ikke.**

Danmarks Statistik, Servicedesk

Sejrøgade 11

2100 København Ø

Att. Susanne Vind

Vedr. projekt nr.: 70**XXXX**